We Are One (歌)

《We Are One》係荷蘭音樂人Hardwell同臺灣歌手蔡依林嘅一首歌，呢首歌係音樂人Robbert van de Corput、Willem van Hanegem、Ward van der Harst、Robin van Loenen同Alexander Tidebrink共同創作，Hardwell監製，2017年6月20號由凌時差音樂開始發行。

背景同發行 
2014年11月15號，蔡依林嘅第13張錄音室專輯《呸》喺臺灣銷量超過8.5萬張，並獲得臺灣年度專輯銷量第3名、臺灣年度女歌手專輯銷量第1名、入圍金曲獎十個大獎，包括最佳國語專輯獎同最佳演唱錄音專輯獎，音樂人小安都憑住專輯入面嘅歌《唇語》獲得最佳編曲人獎。2015年5月22號，蔡依林喺臺北小巨蛋展開第4輪巡演「Play世界巡迴演唱會」。2016年7月16號，「Play世界巡迴演唱會」喺馬來西亞吉隆坡默迪卡體育場結束。呢場巡演歷時一年零兩個月，喺全球各地23個城市演唱34場次，觀眾人數超過40萬。

2016年7月26號，媒體表示蔡依林將開始籌備新專輯。同年9月30號，音樂人Alesso發行同蔡依林合作嘅英文單曲《I Wanna Know》。同年10月31號，音樂人陳星翰發行同蔡依林合作嘅單曲《戀我癖》。2017年5月12號，蔡依林發行臺灣大愛電視「1+1 你加我」活動演唱嘅主題曲《讓愛傳出去》。同年6月20號，音樂人Hardwell發行同蔡依林合作嘅英文單曲《We Are One》。Hardwell曾經蟬聯《DJ雜誌》世界百大DJ排行榜第1名，而蔡依林都係Hardwell合作嘅首個亞洲歌手。同日，蔡依林出席中國北京市舉辦嘅咪咕音樂「瞳」發布會，而且喺發布會上化身「首席體驗官」首播呢首歌，而且公開呢首歌貫穿全片嘅全新咪咕音樂宣傳片。之後呢首歌仲獲得臺灣Hit FM年度百首單曲第99名。

創作同錄製 
《We Are One》以Hardwell擅長嘅前衛浩室音樂風格做主軸，仲加入咗近排風靡全球嘅大空間浩室曲風元素。蔡依林表示：「第一次聽到Demo嘅時候我就覺得幾特別，合作過程更激盪出許多火花，歌曲誕生後我自己好仲意！」為咗搭配Hardwell奔放嘅電音風格，蔡依林特別改變唱腔，令自己把聲更顯磁性，蔡依林表示：「聽住佢嘅音樂睇住歌詞，好似係一個只有自己同音樂嘅特殊時空裡，可以留響嗰度到世界末日！」蔡依林對於同Hardwell嘅合作表示佢完全淪陷咗佢個音樂魅力，尤其呢首歌嘅風格係佢出道以嚟首次嘗試嘅類型，表示話：「Hardwell嘅風格幾陽剛，女性嘅元素相對少，對我好有吸引力，令我好想嘗試同挑戰！」蔡依林表示喺錄音嘅過程中十分享受，最後嘅成品更加令雙方直呼滿意。Hardwell喺歌曲完成之後表示：「非常榮幸可以同Jolin一齊合作，我好仲意呢首歌，亦都希望大家仲意！」

獎項 
2017年12月16號，《We Are One》獲得第11屆音樂盛典咪咕匯年度10大金曲。

曲目 
數碼下載、串流媒體
 《We Are One》－4:22

發行歷史

蔡依林嘅歌
2017年單曲
英文歌